Postup pri predložení žiadostí o poskytnutie finančných prostriedkov 
na rozvojový projekt 
„Podpora jazykovej a kultúrnej identity žiakov patriacich k národnostným menšinám 2026“
Postup školy
1. Škola, ktorá má záujem realizovať projekt v rámci výzvy, si z webového sídla MŠVVaM SR (ďalej len „ministerstvo“) stiahne formulár Žiadosť o poskytnutie finančných prostriedkov (ďalej len „Žiadosť“), ktorý obsahuje aj Rozpis rozpočtu.
2. Škola vyplní všetky časti označené žltou farbou (aj podrobný rozpis výdavkov), vypracuje rozpočet projektu, skontroluje dodržanie limitov oprávnených výdavkov.
3. Spoluúčasť nie je povinná. Ak je projekt realizovaný so spoluúčasťou zriaďovateľa alebo inej osoby, škola priloží sken dokladu o spoluúčasti vo formáte *.pdf s názvom:
„spoluucast_adresa_skoly.pdf“.
4. Škola zašle:
· vyplnenú Žiadosť vo formáte *.doc, *.docx alebo *.rtf;
· s názvom súboru: „rozvojovy_projekt_adresa_skoly“;
· e-mailom svojmu zriaďovateľovi.
Školy zriadené RÚŠS zasielajú Žiadosť priamo príslušnému RÚŠS.
Postup zriaďovateľa
1. Zriaďovateľ:
· doplní svoje kontaktné údaje označené oranžovou farbou;
· vykoná formálnu kontrolu Žiadosti.
2. Následne zašle Žiadosť príslušnému Regionálnemu úradu školskej správy (RÚŠS) 
do 4. mája 2026.
Adresy pre zasielanie Žiadostí sú nasledovné:
	RÚŠS Bratislava
	anna.gabron@russ-ba.sk

	RÚŠS Trnava
	olga.pavelkova@russ-tt.sk

	RÚŠS Nitra
	roman.klecka@russ-nr.sk

	RÚŠS Trenčín
	ivana.zukova@russ-tn.sk

	RÚŠS Žilina
	monika.hanuljakova@russ-za.sk

	RÚŠS Banská Bystrica
	[bookmark: _Hlk174023901]katarina.orsagova@russ-bb.sk

	RÚŠS Prešov
	  daniela.cveliharova@russ-po.sk

	RÚŠS Košice
	milan.gomolcak@russ-ke.sk


Postup Regionálneho úradu školskej správy
1. RÚŠS:
· skontroluje doručené Žiadosti a overí splnenie podmienok výzvy;
· Žiadosti, ktoré spĺňajú podmienky, uloží vo formáte *.pdf;
· vypracuje dokument „Zoznam predkladaných žiadostí“ podľa stanoveného vzoru (vo formáte *.doc, *.docx alebo *.rtf).
2. RÚŠS zašle ministerstvu elektronicky:
· zoznam predkladaných žiadostí spolu so skontrolovanými a doplnenými Žiadosťami;
· prílohy (doklady o spoluúčasti, ak boli predložené);
všetko uložené v jednom komprimovanom súbore *.ZIP označenom skratkou kraja (napr. „BA.zip“).
3. Súbor RÚŠS zašle e-mailom na adresu: narodnostnemensiny@minedu.sk
do 18. mája 2026.
4. Zároveň RÚŠS bezodkladne zašle ministerstvu v listinnej podobe podpísaný a opečiatkovaný Zoznam predkladaných žiadostí. (Samotné Žiadosti ani prílohy o spoluúčasti sa v listinnej forme neposielajú.)
Poštová adresa:
Ministerstvo školstva, výskumu, vývoja, a mládeže SR
Sekcia národnostného a inkluzívneho vzdelávania
Černyševského 50
851 01 Bratislava

Na ľavej strane obálky uviesť text:
„národnostné školstvo“
Vyhodnotenie žiadostí
1. Žiadosti vyhodnotí komisia ministerstva v súlade so Štatútom na vyhodnotenie žiadostí o financovanie rozvojových projektov;
2. Zoznam úspešných žiadateľov bude zverejnený na webovom sídle ministerstva;
3. Finančné prostriedky budú poukázané úspešným žiadateľom prostredníctvom príslušných RÚŠS. 
